“You can stay as you are…” – ToekomsVenster
by Kariné Taljaard|Published 10/10/2018
Ek wonder wie onthou daardie “Mainstay” drankadvertensie wat dikwels te midde van idilliese seetonele, bruin gebrande lywe en sagte seegolfies op TV vertoon is. Dit het gelui “You can stay as you are for the rest of your life or you can change to Mainstay”.
Kom ons vergeet die “Mainstay” gedeelte en fokus op die res van die sinnetjie. Ons besin oor die gedagtes daarin vervat teen die agtergrond van God se roeping vir en met jou lewe. Ons is almal bekend met die wonderlike belofte in Jer.29:13(NIV) ( ek haal dit in Engels aan dan hoor jy dit nuut)
Neem nou die advertensie in oënskou maar doen dit op die volgende wyse:
Lees dit soos bo aangehaal twee of drie keer deur en bedink dan die implikasie van elke woord vir jou lewe. Dus oorweeg wat dit beteken dat jý (you) een van twee dinge kan doen. Jy kan bly soos jy is, of jy kan verander, vernuwe en groei.
Dan bedink jy die implikasie van “kan” (can). Enersyds dra dit die betekenis van ŉ keuse om die pas te makeer maar andersyds bevestig dit die potensiaal wat jy het om weer te begin groei/verder te groei.
Nadat jy elke woorde bedink het besluit jy wat die Here vir jóú sê en waartoe Hy jou roep.
Dalk ŉ kort sinnetjie of twee in die kommentaar kolom.
Dalk is dit ŉ boodskap vir iemand na aan jou.
Deel dit gerus.
Ek lees nou die dag die aanhaling “ons het die verlede ingehaal en verbygesteek” Ai, die verlede kan ŉ mens darem karnuffel. […]
Previous post Ons vir jou, Suid Afrika
Next post Ope brief aan morsjorse